લગભગ આપણને સૌને ગૂગલ ક્રોમની આદત પડી ગઈ છે અને બીજા બ્રાઉઝર્સ કરતાં એ ઘણી બધી રીતે ચઢિયાતું છે. આ બ્રાઉઝર એ રીતે ડિઝાઈન થયેલું છે કે તેમાં આપણે જેટલી ટેબ ઓપન કરીએ એ બધી અલગ અલગ પ્રોસેસ તરીકે કાર્યરત થાય છે. એટલે કે કોઈ એક ટેબમાંના વેબપેજમાં કોઈ ખોટકો ઊભો થાય અને એ પેજ હેન્ગ થઈ જાય તો તેની અસર આખા બ્રાઉઝર પર થતી નથી. પરિણામે આખું બ્રાઉઝર ક્રેશ થતું નથી કે આપણે જાતે તેને બંધ કરીને રીસ્ટાર્ટ કરવું પડતું નથી.